b'\n_START_ARTICLE_\nMargaret Cavendish\n_START_SECTION_\nBakgrunn\n_START_PARAGRAPH_\nLucas ble f\xc3\xb8dt inn i en familie av aristokrater og rojalister. Hennes foreldre var Thomas Lucas og Elizabeth Leighton Lucas. Hun var den yngste av \xc3\xa5tte s\xc3\xb8sken.\n_START_SECTION_\nCavendish-kretsen\n_START_PARAGRAPH_\nI 1645 giftet hun seg med William Cavendish. Gjennom ham fikk hun innpass i Cavendish-kretsen, som ogs\xc3\xa5 ble bes\xc3\xb8kt av Ren\xc3\xa9 Descartes, Thomas Hobbes, Marin Mersenne og Kenelm Digby._NEWLINE_Hennes utopiske roman The Blazing World (1666) er et av de tidligste eksemplene p\xc3\xa5 science-fiction.\n_START_SECTION_\nFilosofi\n_START_PARAGRAPH_\nCavendishs filosofi handlet i hovedsak om metafysikk og naturfilosofi, men hun beskjeftiget seg ogs\xc3\xa5 med sosial og politisk filosofi. _NEWLINE_I likhet med Hobbes og Descartes tok hun avstand fra skolastikerne.  I motsetning til Descartes argumenterte Cavendish mot dualisme. Til forskjell fra Hobbes tok hun til ordre for en vital materialisme.  Dette innebar et forsvar for panpsykisme.\n_START_SECTION_\nForfatterskap\n_START_PARAGRAPH_\nCavendish insisterte p\xc3\xa5 \xc3\xa5 publisere verkene under eget navn, i tillegg til \xc3\xa5 f\xc3\xa5 trykket utgivelsene med et portrett. Dette ble gjort p\xc3\xa5 en tid hvor de fleste kvinner vanligvis ikke fikk publisert b\xc3\xb8ker, enda sjeldnere under sitt eget navn.'